b"\n_START_ARTICLE_\nXavier Fern\xc3\xa0ndez i Fern\xc3\xa0ndez\n_START_SECTION_\nBiografia\n_START_PARAGRAPH_\nCriat al barri de Bellvitge, i amb una al\xc3\xa7ada d'1,94 metres i 90\xc2\xa0kg. de pes, va destacar jugant a la posici\xc3\xb3 d'aler, gr\xc3\xa0cies al seu excel\xc2\xb7lent llan\xc3\xa7ament de llarga dist\xc3\xa0ncia i als seus grans fonaments t\xc3\xa8cnics._NEWLINE_Va passar els seus millors anys com a jugador professional entre 1994 i 1999 quan, durant cinc temporades, va defensar la samarreta del Bar\xc3\xa7a. En cinc temporades va guanyar quatre lligues ACB, una Copa Korac, i fou dos cops subcampi\xc3\xb3 de l'Eurolliga._NEWLINE_Fou 52 cops internacional amb la Selecci\xc3\xb3 espanyola de b\xc3\xa0squet, amb la qual va participar en els Jocs Ol\xc3\xadmpics de Barcelona 1992._NEWLINE_Despr\xc3\xa9s de retirar-se com a jugador en actiu, al final de la temporada 2002-2003, es va integrar a l'equip t\xc3\xa8cnic del Club B\xc3\xa0squet Girona, a la temporada 2003-2004._NEWLINE_El juny de 2015 es va fer p\xc3\xbablic que era un dels homes forts del projecte per a potenciar la secci\xc3\xb3 de b\xc3\xa0squet del Bar\xc3\xa7a de la precandidatura de Jordi Maj\xc3\xb3 a les XIII eleccions a la presid\xc3\xa8ncia del Futbol Club Barcelona."